《小雪前三日锺冠之约余侍老人行山舟发后洪入》
宋代·洪咨夔

苕霅趍太湖，地少天宇宽。
高低宝楼阁，盛之水晶盘。
中有读书庐，八窗頫晴澜。
衡弁俨相望，不受湖光吞。
彼美金玉人，伊吾斗阑干。
骑鲸渺何许，衰柳风露寒。

作者简介：洪咨夔，(1176～1236)，南宋诗人，汉族人。字舜俞，号平斋。於潜（今属浙江临安县）人。嘉泰二年(1202)进士。授如皋主簿，寻为饶州教授。作《大治赋》，受到楼钥赏识。著作有《春秋说》3卷、《西汉诏令揽钞》等。